**Robert Wilson** (født ca. 1540-tallet, gravlagt 20. november 1600) var en elisabethansk dramatiker som arbeidet hovedsakelig på 1580-tallet og 1590-tallet. Han er også antatt at han var en skuespiller som spesialiserte seg på klovneroller. Det er få detaljer om hans liv som er kjent.

Liv og virke
------------

Han er knyttet til 16 skuespill for Philip Henslowes teater The Rose i samarbeid med andre dramatikere som også produserte kopier for Henslowe. Mens han er nevnt som en dramatiker av Francis Meres i 1598, er det meste som ettertiden vet om hans teaterkarriere avledet fra Henslowes papirer.

Ettersom både fornavnet og etternavnet er vanlig er det ikke sikkert at den Robert Wilson som arbeidet for Henslowe i 1598-1600 er den samme mannen som var en framtredende skuespiller og tidvis dramatiker på 1580-tallet; skjønt mange forskere betrakter det som mer sannsynlig det er tilfelle enn det motsatte. Om dette er korrekt var Wilson skuespiller sammen med Leicester's Men på 1570-tallet, og ble lovrost sammen med Richard Tarlton for sin «intelligens».[] Han er generelt akseptert som forfatteren av *The Three Ladies of London* (utgitt 1584), *The Three Lords and Three Ladies of London* (utgitt 1590), og *The Cobbler's Prophecy* (utgitt 1594). Det har blitt spekulert i om han også har skrevet *Fair Em* (ca 1590). I *Palladis Tamia* (1598) nevner Francis Meres Wilson sammen med Tarlton, og knytter Wilson særlig til Swan Theatre som ble bygget ca 1595.

I løpet av knappe to år, fra våren 1598 til sommeren 1600, arbeidet Wilson med andre medlemmer av Henslowes stab av husforfattere på 16 forskjellige skuespill, inkludert tre prosjekter i to deler. Flere av disse ble dog aldri fullført.

1. *Earl Goodwin and his Three Sons, Del 1 og 2*, med Michael Drayton, Henry Chettle, og Thomas Dekker; mars 1598.
2. *Piers of Exton*, med Drayton, Chettle, og Dekker; mars 1598.
3. *Black Bateman of the North, Del 1 og 2*, med Chettle; Part I med Dekker og Drayton også; mai-juni 1598.
4. *The Funeral of Richard Cordelion*, med Chettle, Drayton, og Anthony Munday; juni 1598.
5. *The Madman's Morris*, med Dekker og Drayton, juli 1598.
6. *Hannibal and Hermes*, med Dekker og Drayton, juli 1598.
7. *Pierce of Winchester*, med Dekker og Drayton, juli-august 1598.
8. *Catiline's Conspiracy*, med Chettle; august 1598. Tilsynelatende aldri fullført.
9. *Chance Medley*, med Munday, Drayton, og Dekker eller Chettle; august 1598.
10. *Sir John Oldcastle, Del 1 og 2*, med Drayton, Munday, og Richard Hathwaye; oktober-desember 1599.
11. *Henry Richmond, Del 2*, med andre; aldri fullført.
12. *Owen Tudor*, med Drayton, Hathwaye, og Munday; januar 1600. Tilsynelatende aldri fullført.
13. *Fair Constance of Rome, Del 1*, med Dekker, Drayton, Hathwaye, og Munday; juni 1600.

Av Wilsons samarbeid for Henslowe ble kun første del av *Sir John Oldcastle* utgitt, i 1600 og 1619. Ingen av de andre skuespillene overlevde. *Sir John Oldcastle* ble bestilt som et motskrift til den negative beskrivelsen av hovedfiguren i den opprinnelige versjonene av William Shakespeares skuespill *Henrik IV, Del 1* og *Henrik IV, Del 2*. innvendinger fra etterkommerne av den historiske John Oldcastle, en protestantisk martyr, synes å ha vært ansvarlig for både skrivingen av det korrigerte stykket om Oldcastle, og endringen av Oldcastle til sir John Falstaff i de senere versjonene av Shakespeares stykker.

Wilson har også blitt foreslått som en mulig forfatter av flere anonyme elisabethanske skuespill, blant dem *Fair Em*, *Sir Clyomon and Sir Clamydes*, og *A Knack to Know a Knave*.

Hvorfor en forfatter ville arbeide på den måten som Henslowes medarbeidere gjorde har følgende årsaker: karrierene til dramatikere som arbeidet hovedsakelig på soloprosjekter, slik Shakespeare og Ben Jonson gjorde, viser at en dramatiker som arbeidet alene kunne i høyden skrive et eller to skuespill i året. Om en av disse skuespillene ikke solgte eller tiltrakk seg et publikum var forfatteren i store økonomiske vanskeligheter. Samarbeid delte risikoen og kunne sikre en viss fast inntekt for en imøtekommende forfatter.

En «Robert Wilson, yeoman (player)», bonde og skuespiller, ble gravlagt ved St. Giles i Cripplegate den 20. november 1600. Dette er i overensstemmelse med synet at de to Robert Wilson, skuespilleren hos Leicester's Men og Henslowes dramatiker, var en og samme person: det forklarer Henslowes Wilson sluttet å skrive i 1600.

Referanser
----------

1. ↑  Sidney Lee (1885). «Wilson, Robert». *Dictionary of National Biography*. 62: 123-125. Wikidata Q19075796.
2. ↑  Chambers, E. K. (1923 ): *The Elizabethan Stage*, Bind 3, s. 516.
3. ↑  I 1635 skrev dramatikeren Richard Brome en kontrakt som bandt ham til skrive tre skuespill i året, men han klarte ikke å oppfylle kontraktens vilkår.

Litteratur
----------

* Chambers, E. K. (1923): *The Elizabethan Stage.* 4 bind, Oxford, Clarendon Press

Eksterne lenker
---------------

* Robert Wilson (dramatist), *DBpedia*

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |